open-index/open-wikipedia-markdown huggingface dataset:
Σαρλ Μπωντιό

Ο **Σαρλ-Νικολά Μπωντιό** (*Charles-Nicolas Baudiot*, 29 Μαρτίου 1773 – 26 Σεπτεμβρίου 1849) ήταν Γάλλος κλασικός μουσικοσυνθέτης και βιολοντσελίστας.

## Βιογραφικά στοιχεία
Ο Μπωντιό γεννήθηκε στο Νανσύ. Πήρε μαθήματα από τον Ζαν-Μπατίστ Ζανσόν τον πρεσβύτερο, και διαδέχθηκε τον δάσκαλό του ως καθηγητής στο Κονσερβατόριο του Παρισιού το 1802. Λίγο αργότερα τού ανατέθηκε να εκπονήσει με τον Ζαν-Ανρί Λεβασέρ μια μέθοδο για βιολοντσέλο, η οποία συγγράφηκε από τον Πιερ Μπαγιό.

Ο Μπωντιό, που διατηρούσε και θέση στο γαλλικό Υπουργείο Οικονομικών, υπήρξε ένας από τους καθηγητές που διατήρησαν τις θέσεις τους στο Ωδείο όταν αυτό αναδιοργανώθηκε το 1816 και μετονομάσθηκε σε «Βασιλική Σχολή Μουσικής». Επιπλέον, του δόθηκε ο τίτλος του «πρώτου βιολοντσέλου του Παρεκκλησίου του Βασιλέως». Το 1822 συνταξιοδοτήθηκε από τη θέση του καθηγητή του Ωδείου. Μετά από αυτό, πραγματοποίησε αρκετά ταξίδια ανά τη Γαλλία δίνοντας συναυλίες, έως τον θάνατό του στο Παρίσι σε ηλικία 76 ετών. Η σορός του βρίσκεται στο Κοιμητήριο του Περ-Λασαίζ, στο Παρίσι.

## Συνθέσεις
* Δύο κοντσέρτα για βιολοντσέλο
* Δύο κοντσερτίνα για βιολοντσέλο
* Τρίο για βιολί, βιόλα και βιολοντσέλο, Op. 3
* Δύο ντουέτα για δύο βιολοντσέλα, Op. 5 και 7
* Ποτ-πουρί για βιολοντσέλο, με συνοδεία κουαρτέτου
* Τρεις φαντασίες για βιολοντσέλο με συνοδεία πιάνου, Op. 12
* Τρία νυχτερινά για βιολοντσέλο και άρπα
* Δύο σονάτες για βιολοντσέλο με συνοδεία κοντραμπάσου
* Τρίο για πιάνο, βιολοντσέλο και κόρνο
* Τρίο για πιάνο, άρπα και βιολοντσέλο
* Διάφορα θέματα για βιολοντσέλο και πιάνο
* Τρία ντουέτα προοδευτικής δυσκολίας για βιολοντσέλο και πιάνο, πάνω σε θέματα των Ροσίνι και Ωμπέρ, Op. 31
* Μέθοδος βιολοντσέλου για χρήση στο Ωδείο (με τους Λεβασέρ και Μπαγιό)
* Πλήρης μέθοδος βιολοντσέλου, Op. 25

## Παραπομπές


## Πηγές
* François-Joseph Fétis & Arthur Pougin: *[https://books.google.com/books?pg=PA279&dq=Fétis+Charles+Baudiot&id=-QYJAAAAQAAJ&hl=fr Biographie universelle des musiciens et bibliographie générale de la musique]*, τόμος 2, Firmin-Didot, Παρίσι 1866 (σσ.&nbsp;274–275)

## Εξωτερικοί σύνδεσμοι
* Ο Charles Baudiot στο *Toutes les musiques du monde*
* Τσελίστες της παρισινής σχολής  στο *Cello.org*
* Ο Charles Baudiot στο «One Hundred Years of Violoncello: A History of Technique and Performance»

Κατηγορία:Γάλλοι συνθέτες
Κατηγορία:Γάλλοι βιολοντσελίστες
Κατηγορία:Καθηγητές Ανωτάτου Εθνικού Ωδείου Μουσικής και Χορού του Παρισιού
Αντώνης Συρίγος

Ο **Αντώνης Συρίγος** είναι Έλληνας πολιτικός. Γεννήθηκε στις 21 Δεκεμβρίου 1960 στην Ερμούπολη της Ελλάδας. Είναι μέλος του Ελληνικού Κοινοβουλίου.

Στις ελληνικές βουλευτικές εκλογές του Ιανουαρίου 2015 με το ψηφοδέλτιο του ΣΥΡΙΖΑ στην εκλογική περιφέρεια των Κυκλάδων .

## Παραπομπές


## Εξωτερικοί σύνδεσμοι
*  Αντώνιος Δημητρίου Συρίγος , σύνδεσμος στην ιστοσελίδα της Βουλής των Ελλήνων.
*  Προσωπική ιστοσελίδα

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Κυκλάδων
Κατηγορία:Έλληνες δικηγόροι του 20ού αιώνα
Κάτω Σαμικό Ηλείας

Το **Κάτω Σαμικό** είναι πεδινό χωριό και κοινότητα της Πελοποννήσου στην Περιφερειακή Ενότητα Ηλείας σε υψόμετρο 30 μέτρα.

## Γεωγραφικά - ιστορικά στοιχεία
Το Κάτω Σαμικό βρίσκεται κοντά στα παράλια του Κυπαρισσιακού κόλπου, 2 χιλιόμετρα από το Ιόνιο Πέλαγος, 3 χιλιόμετρα νοτιοανατολικά του Σαμικού, 6 χιλιόμετρα νοτιοδυτικά των Κρεστένων, 8 χιλιόμετρα βορειοδυτικά της Ζαχάρως και 20 χιλιόμετρα νοτιοανατολικά του Πύργου. Από το χωριό περνούν, η Εθνική Οδός 9 (Ε55, Πάτρα - Πύργος - Κυπαρισσία) και ο σιδηρόδρομος από τον Πύργο προς την Καλαμάτα. Ο σταθμός του σιδηροδρόμου έχει κριθεί από το 1985 ως νεότερο μνημείο. Το Κάτω Σαμικό υπέστη ζημιά από τις δασικές πυρκαγιές του 2007. Τα ερείπια της αρχαίας πόλης του Σαμικού βρίσκονται μέσα στα σύνορα της δημοτικής μονάδας.

## Διοικητικά στοιχεία
Το Κάτω Σαμικό αναφέρεται επίσημα για πρώτη φορά το 1934 στο ΦΕΚ 450Α - 28/12/1934 να ορίζεται έδρα της ομώνυμης νεοϊδρυθείσας κοινότητας που τότε ανήκε στο νομό Μεσσηνίας. Σύμφωνα με το σχέδιο Καλλικράτης μαζί με το Κλειδί και την Φραγκοκκλησιά αποτελούν την τοπική κοινότητα Κάτω Σαμικού που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων. Ο πληθυσμός του, σύμφωνα με την απογραφή 2011, ήταν 428 κάτοικοι στο χωριό και 494 κάτοικοι στην κοινότητα, που περιλαμβάνει τα μικρά χωριά .

### Πληθυσμός

 
## Παραπομπές


## Εξωτερικοί σύνδεσμοι
* Κάτω Σαμικό στις ταξιδιωτικές σελίδες GTP
* Κάστρο Σαμικού ή Κάστρο Κλειδίου από τον Καστρολόγο
*Αξιοθέατα της περιοχής μας (Κάτω Σαμικό) από τον ιστότοπο https://ourvillages.weebly.com/

Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Γιώργος Κύρτσος

Ο **Γιώργος Κύρτσος** (Αθήνα, 4 Ιουνίου 1952) είναι Έλληνας δημοσιογράφος, συγγραφέας και πολιτικός. Υπήρξε ευρωβουλευτής, από το 2014 έως το 2024, αρχικά με τη Νέα Δημοκρατία και, στη συνέχεια, ως ανεξάρτητος με την πολιτική ομάδα Ανανεώστε την Ευρώπη.

Διετέλεσε συντάκτης και αργότερα διευθυντής της εφημερίδας *[[Ελεύθερος Τύπος (εφημερίδα)|Ελεύθερος Τύπος]]*.  Επιπλέον, ήταν συνιδρυτής της εφημερίδας City Press, μια δωρεάν εφημερίδα που έκανε την πρώτη της εμφάνιση στους σταθμούς μετρό της Αθήνας στις 4 Ιουνίου 2003. 

Στις ευρωεκλογές του 2014 εξελέγη στο Ευρωπαϊκό Κοινοβούλιο με τη Νέα Δημοκρατία στην Ομάδα του Ευρωπαϊκού Λαϊκού Κόμματος.  Είναι μέλος της αντιπροσωπείας για τις σχέσεις με την Κοινοβουλευτική Συνέλευση του ΝΑΤΟ και την Επιτροπή Οικονομικών και Νομισματικών Θεμάτων. 

Επανεξελέγη στις ευρωεκλογές του 2019. Είναι μέλος της Επιτροπής Οικονομικής και Νομισματικής Πολιτικής και της Αντιπροσωπείας για τις σχέσεις με την Αραβική Χερσόνησο.

Διεγράφη από τη ΝΔ στις 18 Φεβρουαρίου 2022. Στις 4 Μαΐου 2022, αποχώρησε από την πολιτική ομάδα του Ευρωπαϊκού Λαϊκού Κόμματος και εντάχθηκε την πολιτική ομάδα Ανανεώστε την Ευρώπη.

## Παραπομπές


## Εξωτερικοί σύνδεσμοι
* Ιστοσελίδα Γιώργου Κύρτσου

Κατηγορία:Έλληνες δημοσιογράφοι του 20ού αιώνα
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Ευρωβουλευτές της Ελλάδας εκλεγμένοι την περίοδο 2014-2019
Κατηγορία:Ευρωβουλευτές της Ελλάδας εκλεγμένοι την περίοδο 2019-2024
Οδοντίνη

Η **οδοντίνη** είναι ασβεστοποιημένος ιστός του σώματος και αποτελεί ένα από τα τέσσερα κύρια συστατικά των δοντιών. Κατά όγκο, το 45% της οδοντίνης αποτελείται από το ορυκτό υδροξυλαπατίτη, το 33% είναι οργανικό υλικό και το 22% είναι νερό. Κίτρινη σε εμφάνιση, επηρεάζει σε μεγάλο βαθμό το χρώμα ενός δοντιού λόγω της διαφάνειας του σμάλτου. Η οδοντίνη, η οποία είναι λιγότερο ανόργανη και λιγότερο εύθραυστη από το σμάλτο, είναι απαραίτητη για την υποστήριξη του σμάλτου. Η οδοντίνη έχει βαθμό κοντά στο 3 στη σκληρομετρική κλίμακα του Μος. Η οδοντίνη είναι μεταξύ των ευαίσθητων μερών του δοντιού.
μικρογραφία|Οδοντική σκλήρωση

## Ανάπτυξη
Ο σχηματισμός της οδοντίνης είναι γνωστή ως οδοντινογένεση. Μετά την πρόσθεση της πρεδεντίνης και της ωρίμανσης στην οδοντίνη, τα κυτταρικά σώματα των οδοντοβλαστών παραμένουν στον πολτό μέσα στο δόντι, κατά μήκος του εξωτερικού του τοιχώματος. Σε αντίθεση με το σμάλτο, η οδοντίνη συνεχίζει να σχηματίζεται καθ 'όλη τη ζωή και μπορεί να ξεκινήσει σε απόκριση σε ερεθίσματα, όπως η τερηδόνα ή η φθορά των δοντιών.

## Παραπομπές


Κατηγορία:Δόντια
Σωτήριος Ζαριανόπουλος

Ο **Σωτήρης Ζαριανόπουλος** (Θεσσαλονίκη, 16 Φεβρουαρίου 1961) είναι Έλληνας συνδικαλιστής και πολιτικός. Δραστηριοποιείται στην τοπική αυτοδιοίκηση και κατά το παρελθόν διετέλεσε μέλος του Ευρωπαϊκού Κοινοβουλίου με το ΚΚΕ (περίοδος 2014-2019).

## Βιογραφία
Ο Ζαριανόπουλος γεννήθηκε το 1961 στη Θεσσαλονίκη και σπούδασε αγγλική φιλολογία στο Αριστοτέλειο Πανεπιστήμιο, ενώ από το 1981 εργάζεται ως τραπεζικός υπάλληλος. Αναδείχτηκε μέσα από τον συνδικαλιστικό κλάδο ως στέλεχος του ΠΑΜΕ και έχει διατελέσει μεταξύ άλλων μέλος της Εκτελεστικής Επιτροπής της ΓΣΕΕ και επί σειρά ετών γενικός γραμματέας του Εργατικού Κέντρου Θεσσαλονίκης.

Έχει υπάρξει υποψήφιος βουλευτής Α΄ Θεσσαλονίκης με το ΚΚΕ σε διάφορες εκλογικές αναμετρήσεις χωρίς ωστόσο να εκλεγεί. Το 2010 ήταν υποψήφιος δήμαρχος Θεσσαλονίκης με τη Λαϊκή Συσπείρωση, καταλαμβάνοντας την τρίτη θέση με ποσοστό 9,5%. Το 2014 εξελέγη ευρωβουλευτής με το ΚΚΕ αποσπώντας περισσότερες από 100.000 ψήφους. 

Κατά τη θητεία του στο Ευρωκοινοβούλιο αποτέλεσε μέλος της Επιτροπής Οικονομικής και Νομισματικής Πολιτικής, καθώς και μέλος διαφόρων επιτροπών σχετιζόμενες με υποθέσεις φορολογίας, φοροδιαφυγής κλπ. Τον Νοέμβριο του 2014 παρευρέθηκε με την ιδιότητα του διεθνή παρατηρητή στις εκλογές που διεξήχθησαν στην περιοχή του Ντονμπάς της Ουκρανίας, στα εδάφη που βρίσκονται υπό τον έλεγχο των μη αναγνωρισμένων κρατών της ΛΔ Λουχάνσκ και της ΛΔ Ντονέτσκ. Η παρουσία του πραγματοποιήθηκε μετά από αποδοχή πρόσκλησης που δέχτηκε από την πλευρά των αποσχιστικών δυνάμεων. Η συγκεκριμένη εκλογική διαδικασία καταδικάστηκε - μεταξύ άλλων - από τον ΟΗΕ, την Ευρωπαϊκή Ένωση και το ΝΑΤΟ. Τον Σεπτέμβριο του 2015, η Ουκρανία (στην οποία ανήκουν de jure τα διαφιλονικούμενα εδάφη) συμπεριέλαβε τον Ζαριανόπουλο μεταξύ των φυσικών και νομικών προσώπων εναντίον των οποίων επιβλήθηκαν κυρώσεις για ενέργειες κατά του κράτους.

Το 2019 ήταν εκ νέου υποψήφιος δήμαρχος Θεσσαλονίκης με τη Λαϊκή Συσπείρωση, αποσπώντας εν τέλει περίπου το 4,5% των ψήφων. Είναι μέλος της κομματικής επιτροπής του ΚΚΕ για την Περιφέρεια Κεντρικής Μακεδονίας.

## Παραπομπές


Κατηγορία:Ευρωβουλευτές εκλεγμένοι με το Κομμουνιστικό Κόμμα Ελλάδας
Κατηγορία:Ευρωβουλευτές της Ελλάδας εκλεγμένοι την περίοδο 2014-2019
Κατηγορία:Δημοτικοί Σύμβουλοι ανά την Ελλάδα
Κυπριακά Κρατικά Αρχεία

Τα **Κρατικά Αρχεία** της Κύπρου είναι τα εθνικά αρχεία της Κύπρου.  Εξαρτώνται από το Υπουργείο Δικαιοσύνης και Δημόσιας Τάξης. Ιδρύθηκαν το 1972 και σήμερα εδρεύουν στη Λευκωσία . 

## Δείτε επίσης
* Εθνική Βιβλιοθήκη της Κύπρου 

## Εξωτερικοί σύνδεσμοι
* Επίσημη ιστοσελίδα 

Κατηγορία:Κυπριακός πολιτισμός
Κατηγορία:Εθνικά αρχεία ανά χώρα
Δημόσιες αργίες στην Κύπρο

Αυτός είναι κατάλογος των δημόσιων αργιών στην Κύπρο:

* Πρωτοχρονιά - 1 Ιανουαρίου 
* Θεοφάνια - 6 Ιανουαρίου 
* Καθαρή Δευτέρα - *κινητή* 
* Ημέρα της Ελληνικής Ανεξαρτησίας - 25 Μαρτίου 
* Εθνική Ημέρα Κύπρου - 1η Απριλίου 
* Μεγάλη Παρασκευή - *κινητή* 
* Μεγάλο Σάββατο - *κινητή*
* Κυριακή του Πάσχα - *κινητή*
* Δευτέρα του Πάσχα - *κινητή*
* Ημέρα Εργασίας - 1 Μαΐου 
* Πεντηκοστή Δευτέρα - *κινητή*
* Κοίμηση της Θεοτόκου - 15 Αυγούστου 
* Ημέρα Ανεξαρτησίας της Κύπρου - 1η Οκτωβρίου 
* Επέτειος του Όχι - 28 Οκτωβρίου 
* Ημέρα των Χριστουγέννων - 25 Δεκεμβρίου 
* Boxing Day - 26 Δεκεμβρίου 

## Δημόσια συγκοινωνία
Στις δημόσιες αργίες, τα λεωφορεία λειτουργούν με το χρονοδιάγραμμα της Κυριακής. 

## Παραπομπές


## Εξωτερικοί σύνδεσμοι
* Κεντρική Τράπεζα της Κύπρου - Ώρες Εργασίας & Τραπεζικές Εορτές 
Κατηγορία:Κοινωνία της Κύπρου
Κατηγορία:Κυπριακός πολιτισμός
Ορθαγορία

[thumb|300px|Νόμισμα από την Ορθαγορία (βρίσκεται στο [Νομισματικό Μουσείο Αθηνών).]]
Η **Ορθαγορία** (, αγγλικά: *Orthagoria*) ή **Ορθαγορεία** (, αγγλικά: *Orthagoreia*), ήταν μια αρχαία ελληνική πόλη της αρχαίας Θράκης, που βρισκόταν στις ακτές του Αιγαίου.

Ο Πλίνιος ο Πρεσβύτερος (*Pliny the Elder*) αναφέρει ότι η Ορταγουρέα (*Ortagurea*) (πιθανόν το ίδιο με την Ορθαγορία) ήταν η παλαιά ονομασία της Μαρώνειας, αλλά ο Στράβων τοποθετεί και τις δύο πόλεις, διαδοχικά στην περιοχή της Θράκης.

Ορισμένοι, προτείνουν ότι η Ορθογορεία ήταν η αρχαία ονομασία των Σταγείρων.

Έχουν βρεθεί διάφορα αργυρά και χάλκινα νομίσματα, τα οποία κόπηκαν από την Ορθογορεία, με την επιγραφή ΟΡΘΑΓΟΡΕΩΝ.

Η περιοχή της δεν έχει ακόμα εντοπιστεί.

## Δείτε επίσης
* Αρχαία Στάγειρα
* Μαρώνεια Ροδόπης

## Παραπομπές


Κατηγορία:Πόλεις της αρχαίας Θράκης
Κατηγορία:Χαμένες αρχαίες πόλεις
Κατηγορία:Αρχαίες ελληνικές αποικίες στη Θράκη
Κωνσταντίνος Παπαδάκης (ευρωβουλευτής)

Ο **Κωνσταντίνος Παπαδάκης** (Αθήνα,18 Απριλίου 1975) είναι Έλληνας πολιτικός και κοινωνικός λειτουργός. Είναι εκλεγμένος ευρωβουλευτής με το Κομμουνιστικό Κόμμα (ΜΕ), για την περίοδο 2024-2029, και στο παρελθόν και τις περιόδους 2019-24 και 2024-29. Είναι μέλος της Επιτροπής Περιφερειακής Ανάπτυξης, της Αντιπροσωπείας για τις Σχέσεις με το Παλαιστινιακό Νομοθετικό Συμβούλιο και της Αντιπροσωπείας στην Κοινοβουλευτική Συνέλευση της Ένωσης για τη Μεσόγειο.

## Παραπομπές


Κατηγορία:Ευρωβουλευτές εκλεγμένοι με το Κομμουνιστικό Κόμμα Ελλάδας
Κατηγορία:Ευρωβουλευτές της Ελλάδας εκλεγμένοι την περίοδο 2014-2019
Κατηγορία:Ευρωβουλευτές της Ελλάδας εκλεγμένοι την περίοδο 2019-2024
Κατηγορία:Ευρωβουλευτές της Ελλάδας εκλεγμένοι την περίοδο 2024-2029
Εκκλησία Αγίων Τεσσαράκοντα (Συκάμινο Αττικής)

Η **Εκκλησία των Αγίων Τεσσαράκοντα** είναι ορθόδοξη εκκλησία στο Συκάμινο Αττικής, χωριό ευρισκόμενο σε απόσταση, περίπου, 3 χλμ. από τον Ωρωπό.

Η ανέγερσή της χρονολογείται κατά τη διάρκεια της βυζαντινής περιόδου, και πιο συγκεκριμένα στον 13ο αιώνα, ενώ είναι της αρχιτεκτονικής μορφής του ελεύθερου σταυρού. Από τον αρχικό τοιχογραφικό διάκοσμό της, σήμερα, τίποτε δεν έχει διασωθεί.

## Παραπομπές


Κατηγορία:Βυζαντινές εκκλησίες στην Ελλάδα
Κατηγορία:Εκκλησίες στην Αττική
Χάρης Ξανθουδάκης

Ο **Χάρης Ξανθουδάκης** (1950 - 2023) ήταν Έλληνας συνθέτης. 

Προερχόμενος από τον Πειραιά, ο Ξανθουδάκης σπούδασε με τον Γιάννη Ξενάκη μεταξύ άλλων. Εκτός από τη μουσική, έχει εργαστεί στους τομείς της φιλολογίας, της γλωσσολογίας, της σημειωτικής και της ιστορίας της τέχνης. Ο Ξανθουδάκης δίδαξε σε διάφορα ωδεία στην Ευρώπη πριν γίνει καθηγητής μουσικής στο Ιόνιο Πανεπιστήμιο στην Κέρκυρα το 1992. 

## Δισκογραφία
Η Agora Records κυκλοφόρησε το *Terra Dove* του Ξανθουδάκη ως μέρος της έρευνας της στην ελληνική ορχηστρική μουσική που καταγράφηκε από τη Συμφωνική Ορχήστρα του Κάρλσμπαντ υπό τον Βύρωνα Φιδετζή. Απεβίωσε στις 7 Νοεμβρίου 2023 σε ηλικία 73 ετών.

## Παραπομπές


Κατηγορία:Έλληνες συνθέτες κλασικής μουσικής
Νέοι Αθλητές Νίκης Βόλου

130px|μικρογραφία|Το λογότυπο του Αθλητικού Κολλεγίου Νίκης Βόλου
Οι **Νέοι Αθλητές Νίκης Βόλου** είναι αναπτυξιακός σύλλογος του Γ.Σ.Β. "Η Νίκη" που δραστηριοποιείται αμιγώς στο άθλημα του ποδοσφαίρου. Ιδρύθηκαν το 1995. Τα χρώματα των Νέων Αθλητών Νίκης είναι το μπλε και το άσπρο. Η ομάδα χρησιμοποιεί ως έδρα της το Γήπεδο του Μαγνησιακού, ύστερα από χρησιμοποίηση του γηπέδου «Παντελής Μαγουλάς» από την πρώτη ομάδα. Οι Νέοι Αθλητές αποτελούν το "σπλάχνο" της ιστορικής Νίκης Βόλου και ουσιαστικά είναι το φυτώριο των ποδοσφαιριστών της. Στο παρελθόν διέθεταν και τμήμα μπάσκετ το οποίο αγωνιζόταν στα πρωταθλήματα της ΕΣΚΑΘ.

Το ποδοσφαιρικό σωματείο αγωνίστηκε στα πρωταθλήματα ΕΠΣΘ για πρώτη φορά την σεζόν 1998–99 ενώ τις δύο επόμενες χρονιές αγωνιζόταν ως Κ-19 της 1ης ομάδας. Επανήλθε στα πρωταθλήματα ΕΠΣΘ το 2001. Την περίοδο 2018–2021 οι Νέοι Αθλητές ονομάζονταν ως **Αθλητικό Κολλέγιο Νίκης Βόλου**. Τις σεζόν 2023–24 και 2024–25 αγωνίζονταν στην Β΄ κατηγορία της Ε.Π.Σ. Θεσσαλίας.

Τη σεζόν 2025–26, οι Νέοι Αθλητές Νίκης αποφάσισαν να αποσυρθούν από τα πρωταθλήματα της ΕΠΣΘ.

## Τίτλοι
* **Πρωτάθλημα [[Ένωση Ποδοσφαιρικών Σωματείων Θεσσαλίας|Β΄ κατηγορίας ΕΠΣ Θεσσαλίας]]**
** Πρωταθλήτρια (1) : 2013–14
* **Πρωτάθλημα [[Ένωση Ποδοσφαιρικών Σωματείων Θεσσαλίας|Γ΄ κατηγορίας ΕΠΣ Θεσσαλίας]]**
** Πρωταθλήτρια (2) : 2006–07, 2018–19

## Αγωνιστική πορεία

## Τμήμα μπάσκετ
### Τίτλοι
*Α2 ΕΣΚΑΘ: 2006–07
*Β΄ ΕΣΚΑΘ: 2010–11

## Παραπομπές


Κατηγορία:Γ.Σ. Νίκη Βόλου
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1995
Μπέρτχολντ Άουερμπαχ

Ο **Μπέρτχολντ Άουερμπαχ** (γερμανικά: *Berthold Auerbach*, φιλολογικό ψευδώνυμο του **Μόζες Μπαρούχ**, γερμ: *Moses Baruch Auerbacher*, 28 Φεβρουαρίου 1812 - 8 Φεβρουαρίου 1882) ήταν Γερμανός δοκιμιογράφος και λογοτέχνης εβραϊκής καταγωγής. Έγινε γνωστός κυρίως για το έργο του «*Χωριάτικες ιστορίες από τον Μέλανα Δρυμό*», που εκδόθηκε σε τέσσερα μέρη από το 1843 ως το 1853.

## Βιογραφία
Ο Άουερμπαχ γεννήθηκε το 1812 στον οικισμό Νόρντστεττεν, κοντά στο Χορμπ αμ Νέκαρ του βασιλείου της Βυρτεμβέργης. Αν και αρχικά προοριζόταν για ραβίνος, εν τέλει αποξενώθηκε από τον ορθόδοξο εβραϊσμό, επηρεασμένος από το έργο του φιλόσοφου του 17ου αιώνα Μπαρούχ Σπινόζα και ακολούθως στράφηκε προς τη λογοτεχνία.
αριστερά|μικρογραφία|243x243px|Ο Άουερμπαχ σε ώριμη ηλικία.
Το 1836 εξέδωσε το δοκίμιο «*Ο εβραϊσμός και η νεότερη λογοτεχνία*» και ακολούθησε το επόμενο έτος μια νουβέλα εμπνευσμένη από τη ζωή του Σπινόζα, ενώ μερικά χρόνια αργότερα δημοσίευσε μια μετάφραση κειμένων του Ολλανδοεβραίου φιλοσόφου. Σημαντικότερο λογοτεχνικό έργο του Άουερμπαχ θεωρείται το τετράτομο *Schwarzwälder Dorfgeschichten* (ελληνικά: «*Χωριάτικες ιστορίες από τον Μέλανα Δρυμό*») που εκδόθηκε από το 1843 μέχρι το 1853. Άλλα βιβλία του είναι το δίτομο «*Ποιητής και έμπορος*», οι «*Ξυπόλητοι*», το «*Εντελβάις*» κ.ά.

Κατά τη διάρκεια της ζωής του, ο Άουερμπαχ ήρθε σε επαφή και ανέπτυξε φιλίες με Εβραίους λογοτέχνες και διανοούμενους όπως ο Μόζες Χες και ο Μόριτζ Χάρτμαν. Απεβίωσε στις 8 Φεβρουαρίου του 1882 στις Κάννες της Γαλλίας.

## Αποτίμηση
Ο Άουερμπαχ ασχολήθηκε με τη χειραφέτηση των Εβραίων, στην οποία είναι αφιερωμένη και το πρώιμο έργο του «*Ο εβραϊσμός και η νεότερη λογοτεχνία*». Αργότερα απέκτησε διεθνή φήμη με τις «*Χωριάτικες ιστορίες από τον Μέλανα Δρυμό*». Στα έργα του ξεχώρισαν οι περιγραφές της αγροτικής ζωής και των χαρακτήρων, η σύγκριση ανάμεσα στους ανθρώπους της υπαίθρου και των αστικών κέντρων (όπου εξιδανικεύονται οι πρώτοι), καθώς και οι φιλοσοφικές του απόψεις. Αν και ενίοτε η εργογραφία του δεν εντάσσεται στην κεντρική σκηνή της γερμανικής λογοτεχνίας, εντούτοις θεωρείται ένας από τους προδρόμους του γερμανικού ρεαλισμού.

## Εργογραφία (ενδεικτική)

* «Ο εβραϊσμός και η νεότερη λογοτεχνία» (γερμ: *Das Judenthum und die neueste Literatur*, 1836).

* «Σπινόζα» (γερμ: *Spinoza*, 1837).
* «Ποιητής και έμπορος» (γερμ: *Dichter und Kaufmann*, 1840).
* «Χωριάτικες ιστορίες από τον Μέλανα Δρυμό» (γερμ: *Schwarzwälder Dorfgeschichten*, 1843-1853)
* «Ξυπόλητοι» (γερμ: *Barfüßele*, 1856).
* «Ο Ιωσήφ στο χιόνι» (γερμ: *Joseph im Schnee*, 1861).
* «Εντελβάις» (γερμ: *Edelweiss*, 1861)

## Παραπομπές

## Βιβλιογραφία
**Εκπαιδευτική Εγκυκλοπαίδεια. Παγκόσμιο Βιογραφικό Λεξικό*. **τόμος 1ος**. Αθήνα: Εκδοτική Αθηνών. 1999.
*Γουίν, Φράνσις (2001) [1999]. *Κάρολος Μαρξ. Η ζωή του*. Μετάφραση: Θεόφιλος Ξ. Τραμπούλης. Αθήνα: Ωκεανίδα.
*Youngman, Paul A. (2005). *Black Devil and Iron Angel. The Railway in Nineteenth-century German Realism*. CUA Press.

Κατηγορία:Γερμανοί δοκιμιογράφοι
Κατηγορία:Γερμανοεβραίοι
Κατηγορία:Γερμανοί συγγραφείς
Κατηγορία:Γερμανοί λογοτέχνες
Κατηγορία:Εβραίοι λογοτέχνες
Κατηγορία:Εβραίοι δοκιμιογράφοι
Γεράλδος της Ουαλίας

Ο **Γεράλδος της Ουαλίας** (λατινικά: Giraldus Cambrensis· ουαλικά: Gerallt Gymro· γαλλικά: Gerald de Barri· περί 1146 – περί 1223) ήταν ουαλο-νορμανδός αρχιδιάκονος του Μπρέκον και ιστορικός. Ως βασιλικός κλητήρας του βασιλιά και δύο αρχιδιακόνων, ταξίδεψε ευρέως και συνέγραψε εκτενώς. Και σπούδασε και δίδαξε στη Γαλλία και επισκέφθηκε τη Ρώμη αρκετές φορές, συναντώντας τον Πάπα. Είχε χριστεί υποψήφιος για αρκετές επισκοπές, αλλά τις απέρριψε με την ελπίδα να γίνει επίσκοπος του Σεντ Ντέιβιντς, αλλά απέτυχε παρά την αξιόλογη υποστήριξη. Το τελικό του αξίωμα ήταν ως αρχιδιάκονος του Μπρέκον, από το οποίο αποσύρθηκε για ακαδημαϊκή μελέτη για το υπόλοιπο της ζωής του. Πολλά από τα γραπτά του διασώζονται.

## Παραπομπές


## Εξωτερικοί σύνδεσμοι
* 

Κατηγορία:Ουαλοί ιστορικοί
Κατηγορία:Ουαλοί πολιτικοί
Συργιάννης

Ο **Συργιάννης** ήταν βυζαντινός αξιωματούχος, στρατιωτικός, Κουμάνος στην καταγωγή, που έζησε τα τέλη του 12ου αρχές του 13ου αιώνα.

Ήταν επίσημος Κουμάνος, που εγκαταστάθηκε με τον λαό του στην Βυζαντινή Αυτοκρατορία σε αναζήτηση καλύτερης τύχης, μάλιστα ζητούσαν επανειλημμένα από τον Αυτοκράτορα να τους δώσει άδεια να εγκατασταθούν σε αυτοκρατορικά εδάφη. Το όνομα του ήταν **Συτζιγάν** και όταν δόθηκε άδεια στον λαό του να εγκατασταθούν στην Αυτοκρατορία, βαπτίστηκε χριστιανός και ονομάστηκε Συργιάννης σε παραφθορά του ονόματος του. Ο Συργιάννης τιμήθηκε με τα αξιώματα του *μεγάλου στρατοπεδάρχη* και του *μεγάλου δρουγγάριου* (μεγάλου δομέστικου).

Παντρεύτηκε την Ευγενία Παλαιολογίνα Καντακουζηνή, κόρη του *πικέρνη* Ιωάννη Καντακουζηνού και της Ειρήνης Παλαιολογίνας· παιδιά τους ήταν:
* Συργιάννης Παλαιολόγος.
* Θεοδώρα Συργιάναινα, παντρεύτηκε τον Γκυ / Κωνσταντίνο Δ΄ των Πουατιέ-Λουζινιάν, βασιλιά της Μικρής Αρμενίας (Κιλικίας)..

## Παραπομπές


Κατηγορία:Βυζαντινοί του 12ου αιώνα
Κατηγορία:Βυζαντινοί του 13ου αιώνα
Κατηγορία:Βυζαντινοί Στρατοπεδάρχες
Κατηγορία:Δομέστικοι των Σχολών
Ρούντολφ Άουγκσταϊν

Ο **Ρούντολφ Καρλ Άουγκσταϊν** (5 Νοεμβρίου 1923 - 7 Νοεμβρίου 2002) ήταν ένας από τους πιο σημαίνοντες Γερμανούς δημοσιογράφους, ιδρυτής και συνιδιοκτήτης του περιοδικού *[[Der Spiegel]]*. 

## Η ζωή και η σταδιοδρομία
Γεννήθηκε στο Ανόβερο της Γερμανίας. Ήταν ραδιοφωνικός λειτουργός και παρατηρητής του πυροβολικού στη γερμανική Βέρμαχτ κατά τη διάρκεια του Β 'Παγκοσμίου Πολέμου . 

Ίδρυσε το περιοδικό *Der Spiegel* το 1946/1947, το οποίο έγινε (και εξακολουθεί να είναι) το σημαντικότερο εβδομαδιαίο ερευνητικό περιοδικό στη Γερμανία. Κατά τη διάρκεια του σκανδάλου Spiegel το 1961 και το 1962 συνελήφθη και φυλακίστηκε για 103 ημέρες μέχρι την παραίτηση του Φραντς Γιόζεφ Στράους από το αξίωμα του Υπουργού Άμυνας, υπό συνεχή διαμαρτυρία από το κοινό και την παραίτηση άλλων μελών της κυβέρνησης. 

Ο Άουγκσταϊν έγινε μέλος της *[[Μπούντεσταγκ]]* το 1972 για τους Ελεύθερους Δημοκράτες για τη Βόρεια Ρηνανία-Βεστφαλία, αλλά παρέδωσε την έδρα το επόμενο έτος για να επικεντρωθεί στα καθήκοντά του ως δημοσιογράφος.  Έχει υποτεθεί ότι θεωρούσε τον εαυτό του πολύ πιο επιδραστικό με το περιοδικό του. 

Ως ερασιτέχνης ιστορικός, ο Άουγκσταϊν δημοσίευσε αρκετά επιτυχημένα βιβλία, μεταξύ των οποίων και τα *Preußens Friedrich und die Deutschen* (1981, ), *Otto von Bismarck* (1990). 

Από τότε που ο Στέφαν Άουστ έγινε αρχισυντάκτης του *Der Spiegel, ο* Άουγκσταϊν αποχώρησε όλο και περισσότερο από τα φώτα της δημοσιότητας, παρόλο που συνέχισε να αρθρογραφεί τακτικά στο περιοδικό μέχρι λίγο πριν τον θάνατό του. Για τα επιτεύγματά του υπέρ της ειρήνης, τις πολιτικές ελευθερίες και την ελευθερία του Τύπου, τιμήθηκε με τον τίτλο "Δημοσιογράφος του αιώνα" το 2000 από 101 Γερμανούς δημοσιογράφους. Ο Άουγκσταϊν ήταν μεταξύ των 50 παγκόσμιων Ηρώων Ελευθερίας του Παγκόσμιου Τύπου του Διεθνούς Ινστιτούτου Τύπου το 2000 για το ρόλο του στο σκάνδαλο Spiegel.  

Ο Άουγκσταϊν παντρεύτηκε πέντε φορές. Μεταξύ άλλων παντρεύτηκε τη Γερμανίδα μεταφράστρια Μαρία Κάρλσσον το 1968 και χώρισαν το 1970. Το ζευγάρι είχε 2 παιδιά, την Φραντσίσκα και τον Γιάκομπ. Ο πέμπτος γάμος του πραγματοποιήθηκε στο Τόντερ στις 13 Οκτωβρίου 2000, όπου παντρεύτηκε την έμπορο τέχνης από το Αμβούργο Άννα Μαρία Χύρτγκεν. 

Πέθανε στις 7 Νοεμβρίου 2002 από πνευμονία και θάφτηκε στο νησί Zυλτ. 

## Παραπομπές


Κατηγορία:Γερμανοί δημοσιογράφοι
Google Docs

Το **Google Docs** ή **Έγγραφα Google** είναι επεξεργαστής εγγράφου που αποτελεί τμήμα ενός δωρεάν διαδικτυακού λογισμικού (web-based) «σουίτας γραφείου», το οποίο προσφέρεται από την Google στο πλαίσιο της υπηρεσίας Google Drive. Είναι διαδικτυακή εφαρμογή, χαρακτηριστικό που σημαίνει ότι δεν απαιτεί εγκατάσταση σε κάποιο συγκεκριμένο υπολογιστή. Δηλαδή για την χρήση της από έναν υπολογιστή αρκεί η λειτουργία ενός περιηγητή διαδικτύου (web browser) και η σύνδεση στο Διαδίκτυο (internet). Το λογισμικό και τα δεδομένα που αυτό διαχειρίζεται βρίσκονται αποθηκευμένα σε απομακρυσμένους εξυπηρετητές (servers), και πιο συγκεκριμένα στους εξυπηρετητές της Google. Με αυτόν τον τρόπο μπορεί να χρησιμοποιηθεί από έναν υπολογιστή γραφείου (π.χ. PC) ή από μια φορητή συσκευή, όπως ένα Smartphone ή ένα tablet.

Η εφαρμογή αποθηκεύει αυτόματα τις αλλαγές κατά την διάρκεια της πληκτρολόγησης, οπότε δεν απαιτείται κάποια ξεχωριστή ενέργεια αποθήκευσης από τον χρήστη. Διατηρείται όλο το ιστορικό των αλλαγών, οπότε μπορούν να ανακληθούν παλιότερες εκδόσεις ταξινομημένες κατά ημερομηνία και χρήστη. Είναι συμβατό με τα αρχεία του Microsoft Office.

Η υπηρεσία Google Drive, εκτώς από το *Google Docs*, περιλαμβάνει τα Google Sheets και τα Google Slides, τα οποία είναι εφαρμογές λογιστικών φύλλων (spreadsheet) και παρουσίασης (presentation).

## Ιστορικό
Η υπηρεσία Goodle Docs προήλθε από από το λογισμικό Writely.

### Writely
Το Writely ήταν ένα  διαδικτυακό λογισμικό (web-based) επεξεργαστή εγγράφου που κυκλοφόρησε τον Αύγουστο του 2005 από την εταιρεία λογισμικού Upstartle. Οι προγραμματιστές Sam Schillace, Steve Newman και Claudia Carpenter, ξεκίνησαν το Writely σαν μια δοκιμή των δυνατοτήτων της νέας τότε τεχνολογίας Ajax, η οποία επέτρεπε την επιλεκτική μεταβολή του περιεχομένου ενός *προγράμματος περιήγησης* (web Browser) από τον χρήστη.

### Google
Στις 9 Μάρτιο του 2006, η Google εξαγοράζει την Upstartle (μαζί και το Writely), έναντι ποσού που δεν δημοσιοποιήθηκε. Με αυτή την αγορά η Google ανταγωνίζεται την Microsoft, η οποία κυριαρχεί με το Microsoft Word στους επεξεργαστές εγγράφων. Θα μπορούσε και η Microsoft να εξαγοράσει μια εταιρεία που διαθέτει παρόμοιο λογισμικό αλλά τότε θα μείωνε τις πωλήσεις στο Microsoft Word που είναι δικό της προϊόν. Η Microsoft  με το πακέτο Microsoft Office κατείχε το 95% των πωλήσεων το 2005 στις «σουίτες γραφείου» σύμφωνα με την εταιρεία έρευνας αγοράς NPD.

## Δείτε επίσης
* Writely, η διαδικτυακή εφαρμογή από την οποία προήλθε το *Google Docs*.
* Google Drive, η υπηρεσία που περιέχει τα *Google Docs*.
*Κατάλογος προϊόντων της Google, όπου περιλαμβάνονται όλες οι Υπηρεσίες Αναζήτησης, Επικοινωνίας, Διαφήμισης, κλπ.

## Παραπομπές


## Εξωτερικοί σύνδεσμοι

* Google Docs, η αγγλική έκδοση του επίσημου ιστότοπου (website).

Κατηγορία:Αποθηκευτικό νέφος
Κατηγορία:Google (λογισμικά)
Ναόμι Κάμπελ

Η **Ναόμι Κάμπελ** (*Naomi Campbell*, ορθή προφορά: *Ναϊόμι Κάμπελ*, αλλά και *Νεϊόμι Κάμπελ*, 22 Μαΐου 1970) είναι Αγγλίδα μοντέλο.

## Βιογραφία

Ξεκίνησε την καριέρα της στην ηλικία των 15 ετών, καθιερώθηκε μεταξύ των πιο αναγνωρίσιμων μοντέλων της δεκαετίας του '80 και του '90 και ήταν ένα από τα έξι μοντέλα της γενιάς της που χαρακτηρίστηκαν supermodels από τη βιομηχανία της μόδας και τον διεθνή Τύπο.

Εκτός από την καριέρα της ως μοντέλο, η Κάμπελ έχει ξεκινήσει και άλλα εγχειρήματα, τα οποία περιλαμβάνουν την ενασχόλησή της με την μουσική και πολλές εμφανίσεις στον κινηματογράφο και στην τηλεόραση, όπως το ριάλιτι σόου μοντέλων *The Face* και οι εκδοχές του σε άλλες χώρες. Η Κάμπελ έχει εμπλακεί επίσης σε φιλανθρωπικές δωρεές για διάφορους σκοπούς.

## Παραπομπές


Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Βρετανοί μοντέλα
Κατηγορία:Άγγλοι τζαμαϊκανής καταγωγής
Fernsehsender Paul Nipkow

Ο **Fernsehsender "Paul Nipkow"** (*τηλεοπτικός σταθμός Πάουλ Νιπκόφ*) στο Βερολίνο της Γερμανίας ήταν ο πρώτος δημόσιος τηλεοπτικός σταθμός στον κόσμο. Μετέδιδε τα προγράμματά του από το Deutscher Fernseh-Rundfunk και λειτούργησε από τις 22 Μαρτίου 1935 έως τις 19 Οκτωβρίου 1944. Ο σταθμός πήρε το όνομά του από τον Πάουλ Γκότλιμπ Νιπκόφ, τον εφευρέτη του δίσκου Νιπκόφ. 

## Ιστορία
Παράλληλα με τα πειράματα του Τζον Λόγκι Μπερντ στο Ηνωμένο Βασίλειο, από τους Χέρμπερτ Ε. Άιβς και Τσαρλς Φράνσις Τζένκινς στις Ηνωμένες Πολιτείες, καθώς και από τον Κεντζίρο Τακαγιανάγκι στην Ιαπωνία, πρωτοπόροι της τηλεόρασης όπως οι Ντένες Μιχάλι και Μάνφρεντ φον Αρντέν οργάνωσαν πειραματικές τηλεοπτικές μεταδόσεις στο Βερολίνο το 1928. Την ίδια χρονιά, η Telefunken παρουσίασε πρωτότυπο τηλεοπτικό δέκτη κατά τη διάρκεια της βιομηχανικής έκθεσης Internationale Funkausstellung. Από το 1929 προβλήθηκαν τακτικά δοκιμαστικά προγράμματα από τον πομπό Φούνκτουρμ Μπερλίν (*Rundfunksender Witzleben*). Η πρώτη δημόσια εκπομπή μεταδόθηκε στην Όπερα Κρολλ στις 18 Απριλίου 1934. 

Ο σταθμός εξέπεμπε μόνο μέσα και γύρω από το Βερολίνο αλλά έγινε πολύ δημοφιλής όταν κάλυψε τους θερινούς Ολυμπιακούς Αγώνες του 1936 στο Βερολίνο. Περίπου 160.000 θεατές είδαν τους Ολυμπιακούς αγώνες σε μερικές ιδιωτικές τηλεοράσεις και σε πολλούς δημόσιους τηλεοπτικούς χώρους. Η τηλεόραση χρησιμοποιήθηκε περισσότερο για ψυχαγωγία παρά για προπαγάνδα, καθώς ο Γιόζεφ Γκέμπελς προτιμούσε το ραδιόφωνο ως μέσο μαζικής ενημέρωσης. Ο βαρύς και αργός εξοπλισμός δυσκόλευε την λειτουργία και σχεδόν όλο το πρόγραμμα μεταδιδόταν ζωντανά. Από το 1942 έως το 1944 οι Γερμανοί επανίδρυσαν τον τηλεοπτικό σταθμό στο Παρίσι για τη μετάδοση προγραμμάτων στα γερμανικά και τα γαλλικά. Το 1944 ο σταθμός έκλεισε, όπως και οι περισσότερες άλλες πολιτιστικές εκδηλώσεις, ως συνέπεια της προσέγγισης των συμμαχικών στρατών στην εκστρατεία της Νορμανδίας . 

Μετά την κατάρρευση της Ανατολικής Γερμανίας το 1990, ανακαλύφθηκαν περίπου 280 κύλινδροι ταινιών 35 χιλιοστών από προγράμματα του Fernsehsender Paul Nipkow. Τα τελευταία χρόνια μεγάλο μέρος αυτού του υλικού έχει προβληθεί σε γερμανικά και διεθνή κανάλια, κυρίως από το History Channel. Στη Γερμανία το υλικό έχει χρησιμοποιηθεί για πρώτη φορά στο *Televisionen im Dritten Reich* («Τηλεοράσεις στο Τρίτο Ράιχ») του WDR και NDR καθώς και στο ντοκιμαντέρ του Μίκαελ Κροφτ του 1999 *Das Fernsehen unter dem Hakenkreuz* ("Τηλεόραση κάτω από τη σβάστικα "). 

## Δείτε επίσης

* Einheits-Fernseh-Empfänger Ε1 
* Τηλεόραση στη Γερμανία 
* Ιστορία της τηλεόρασης 
* Ιστορία της τηλεόρασης στη Γερμανία 
* Haus des Rundfunks 

## Παραπομπές


## Εξωτερικοί σύνδεσμοι

* Fernsehsender Paul Nipkow Detailed German Wikipedia about Fernsehsender Paul Nipkow
* Fernsehen unter dem Hakenkreuz, Das Documentation: Television Under the Swastika (see on Google Video )
Κατηγορία:Γερμανικοί τηλεοπτικοί σταθμοί
Μαρσύας ο Φιλιππεύς

Ο **Μαρσύας ο Φιλιππεύς**, γιος του Κριτόφημου, ήταν Αρχαίος Μακεδόνας ιστορικός. Συχνά αποκαλούνταν *Μαρσύας ο Νεώτερος* για να μην συγχέεται με τον Μαρσύα τον Πελλαίο. Αναφέρεται από τον Πλίνιο τον Πρεσβύτερο και τον Αθηναίο τον Ναυκρατίτη. Ο Αθηναίος μας λέει ότι, εκτός από ιστορικός, ο Μαρσύας ήταν και ιερέας του Ηρακλή. Τα έργα του ήταν τα  "*Μακεδονικά*" (6 βιβλία), η "*Αρχαιολογία*" (12 βιβλία) και τα "*Μυθικά*" (7 βιβλία).

## Δείτε επίσης

* Μακεδονία (αρχαίο βασίλειο)
* Μαρσύας ο Πελλαίος

## Παραπομπές


Κατηγορία:Αρχαίοι Έλληνες ιστορικοί
Ευαγγελισμός Λάρισας

Με την ονομασία **Ευαγγελισμός Λάρισας** αναφέρονται:

* Ο Ευαγγελισμός Ελασσόνας Λάρισας, οικισμός του δήμου Ελασσόνας.

* Ο Ευαγγελισμός Τεμπών Λάρισας, οικισμός του δήμου Τεμπών.
Νοϊκέλν (τοποθεσία)

Το **Νοϊκέλν** (γερμανικά: *Neukölln*) είναι περιοχή στο βορειότερο και πιο πυκνοκατοικημένο τμήμα του δημοτικού διαμερίσματος Νοϊκέλν του Βερολίνου. Μέχρι το 1920 το Νοϊκέλν ήταν ανεξάρτητη πόλη, η οποία μέχρι το 1912 έφερε το όνομα Ρίξντορφ. Περιστασιακά, η περιοχή διαχωρίζεται από το δημοτικό διαμέρισμα και αναφέρεται επίσης ως βόρειο Νοϊκέλν.

Η περιοχή βορειοανατολικά της Χέρμανπλατς (Ρόιτερκιτς) λέγεται στην καθομιλουμένη "Kreuzkölln" (λέξη από Κρόιτσμπεργκ και Νοϊκέλν) και είναι μια από τις πιο μοντέρνες συνοικίες του Βερολίνου, και για αυτόν τον λόγο, μεταξύ άλλων, η βόρεια περιοχή επηρεάζεται περισσότερο από τον εξευγενισμό από ότι το υπόλοιπο δημοτικό διαμέρισμα.

Μεταξύ 1945 και 1990 ήταν μέρος του αμερικανικού τομέα του Δυτικού Βερολίνου.

## Παραπομπές



Κατηγορία:Συνοικίες του Βερολίνου
Ζωοδόχος Πηγή Εύβοιας

Με την ονομασία **Ζωοδόχος Πηγή Εύβοιας** αναφέρονται:
* Η Ζωοδόχος Πηγή Καρύστου Εύβοιας, οικισμός του δήμου Καρύστου.
* Η Ζωοδόχος Πηγή Κηρίνθου Εύβοιας, οικισμός του δήμου Μαντουδίου - Λίμνης - Αγίας Άννας.
Ζέβρα του Γκρεβύ

Η **ζέβρα του Γκρεβύ (**Eqqus grevyi) είναι είδος ζέβρας, (το μεγαλύτερο) που ζει στα χορτολίβαδα της Ανατολικής  Αφρικής. 

Έχει 1,5m ύψος, και μάζα 460kg. Τα θηλυκά με τα πουλάρια ζουν και αναζητούν φυτά (που αποτελούν την διατροφή τους) στα εδαφικά όρια ενός κυρίαρχου αρσενικού.

## Διάφορες με άλλα είδη ζέβρας
Η ζέβρα του Γκρεβύ δεν είναι τόσο κοινωνική σε σχέση με άλλες ζεβρες. Ξεχωρίζει για τα στρογγυλεμένα αυτιά της, ένα σημάδι σε σχήμα V στη μύτη της και ένα μαύρο σημάδι στην κοιλιά της.


## Όνομα
Ο βασιλιάς της Αιθιοπίας είχε δωρίσει κάποτε μερικές ζέβρες στον τότε Γάλλο πρόεδρο Ζ. Γκρεβύ από τον οποίο πήραν το όνομά τους.
μικρογραφία|Ζέβρα του Γκρεβύ

## Πηγές
* Εγκυκολπαίδεια *Τα Ζώα, μια εγκυκλοπαίδεια για παιδια, εκδόσεις Πατάκη*

Κατηγορία:Ιππίδες
Ιερά Μητρόπολις Προύσης

Η **Ιερά Μητρόπολις Προύσης** είναι επισκοπή της Ορθόδοξης Εκκλησίας, Μητρόπολη της Μικράς Ασίας που ανήκει στο Οικουμενικό Πατριαρχείο Κωνσταντινουπόλεως. 

Βρίσκεται στις ακτές της θάλασσας του Μαρμαρά και έδρα της είναι η πόλη της Προύσας (σημ. *Bursa*).

Σήμερα Μητροπολίτης της είναι ο Ιωακείμ (Μπίλλης).

## Ιστορικά στοιχεία
Στα πρώτα χριστιανικά χρόνια στην περιοχή έδρασαν σημαντικές θεολογικές μορφές επισκόπων όπως ο Άγιος Πατρίκιος (3ος αι.) και ο Άγιος Τιμόθεος (4ος αι.).

Η μητρόπολη αναφέρεται ήδη από το 325, ως επισκοπή της Μητρόπολης Νικομηδείας. Το 1190 έγινε ξεχωριστή Μητρόπολη και στις 6 Απριλίου 1326 κατελήφθη από τους Οθωμανούς. Το 1922, με την ανταλλαγή των πληθυσμών μεταξύ Τουρκίας και Ελλάδας, η Μητρόπολη απέμεινε χωρίς ποίμνιο και διατηρήθηκε μόνο ως τίτλος.

### Η Μητρόπολη σήμερα
[thumb|Ο Ιερός Ναός Ταξιαρχών στη [Συγή, κοντά στα Μουδανιά της Προύσας.|270x270εσ]]
Είναι μια από τις Μητροπόλεις που αναγεννήθηκαν επί του Πατριάρχη Βαρθολομαίου. Το 2007, στον τίτλο του Μητροπολίτη προστέθηκε ο «*Υπέρτιμος και Έξαρχος Βιθυνίας*». Το 2012 αγοράστηκαν από το Πατριαρχείο δύο ερημωμένοι από το 1922 ναοί: 

* ο Ναός των Ταξιαρχών στη Συγή, κοντά στα Μουδανιά της Προύσας και 
* ο Ναός της Παναγίας Παντοβασίλισσας της Τρίγλιας, 

Η αναστήλωση τους έχει προγραμματιστεί και χειροτονήθηκε μόνιμος ιερέας. Οι λειτουργίες γίνονται κυρίως στον προτεσταντικό ναό της Προύσας αλλά τελούνται μερικές φορές και στον Ορθόδοξο ναό του Αγίου Παντελεήμονα στην Απολλωνιάδα, καθώς επίσης και σε ανακαινισμένους ναούς που λειτουργούν ως πολιτιστικά κέντρα και σε ερείπια άλλων ναών.

Στις 19 Ιανουαρίου του 2019 (6 Ιανουαρίου με το Ιουλιανό ημερολόγιο) τελέστηκαν για πρώτη φορά τα Θεοφάνια στην Προύσα μετά το 1922. Είχε προηγηθεί Θεία Λειτουργία από τον Οικουμενικό Πατριάρχη Βαρθολομαίο στον ανακαινισμένο Ιερό Ναό του Αγίου Βασιλείου που λειτουργεί σαν πολιτιστικό κέντρο. 

Σήμερα το ποίμνιο της Μητρόπολης είναι κυρίως σλαβόφωνο. Συνορεύει στον βορρά με την Ιερά Μητρόπολη Νικαίας, στα δυτικά με την Ιερά Μητρόπολη Νικομηδείας και στα ανατολικά με την Ιερά Μητρόπολη Αγκύρας.

## Δικαιοδοσία

Η Μητρόπολη Προύσης περιλάμβανε τους εξής οικισμούς:
* Προύσα
* Δεμιρδέσι
* Κελεσέν ή Καλασάνιο
* Παλλαδάρι 
* Πλατύαινος
* Τεπετζίκ
* Σουσουρλούκ 
* Μουδανιά
* Αρβανιτοχώρι
* Μεσαίπολη ή Μυσόπολη
* Νεοχώριο ή Νεοχωράκι
* Συγή 
* Τρίγλια 
* Ελιγμοί ή Ελεγμοί

## Επισκοπικός κατάλογος

## Υποσημειώσεις


## Παραπομπές


## Πηγές
* 
* 
* 
* 
*  
*  


Προυσης
Κατηγορία:Προύσα
Κατηγορία:Μικρασιατικός Ελληνισμός
Τα παιδιά της χορωδίας

***Τα παιδιά της χορωδίας*** () είναι ευρωπαϊκή δραματική ταινία του 2004 από τον Κριστόφ Μπαρατιέρ. Το σενάριο γράφτηκε από τους Μπαρατιέ και Φιλίπ Λοπ-Κυρβάλ και είναι προσαρμογή της ταινίας του 1945 *La Cage aux rossignols*. Η ιστορία βασίζεται στην προέλευση της χορωδίας "Οι Μικροί Τραγουδιστές" του Παρισιού.

Η πλοκή περιστρέφεται γύρω από τον εξαιρετικά επιτυχημένο μαέστρο Πιέρ Μοράνζ (Ζακ Περέν) ο οποίος επιστρέφει στη Γαλλία, όταν η μητέρα του πεθαίνει. Θυμάται τις παιδικές του εμπνεύσεις, όταν αυτός και ο πρώην συμμαθητής του Πεπινό (Ντιντιέ Φλαμάν) διάβασαν το ημερολόγιο του παλιού καθηγητή μουσικής Κλεμέντ Ματιέ (Ζεράρ Ζυνιό). Το 1949 ο νεαρός Μοράνζ είναι ο απείθαρχος γιος της Βιολέτ (Μαρί Μπυνέλ) που στάλθηκε σε οικοτροφείο για «δύσκολα» αγόρια, το Fond de L'Étang ("Κάτω μέρος της λίμνης"), υπό την προεδρία του αυστηρού διευθυντή Μονσιέ Ρασάν (Φρανσουά Μπελεράν). Ο νέος δάσκαλος Κλεμέν Ματιέ φωτίζει το σχολείο και στήνει μια χορωδία που οδηγεί στην ανακάλυψη των μουσικών και φυσικών ταλέντων του Μοράνζ και σε μεταμόρφωση στα παιδιά.

Στα 77α Βραβεία Όσκαρ, η ταινία ήταν υποψήφια για το βραβείο Καλύτερης Ξενόγλωσσης Ταινίας και Καλύτερου Πρωτότυπου Τραγουδιού (με το τραγούδι "Vois sur ton chemin", που μεταφράζεται ως "Κοίτα προς το μονοπάτι σου").

## Παραπομπές

## Εξωτερικοί σύνδεσμοι
*  

Κατηγορία:Σκηνοθετικό ντεμπούτο σε ταινίες
Κατηγορία:Ταινίες γυρισμένες στη Γαλλία
Κατηγορία:Ταινίες σχετικά με εκπαιδευτικούς
Κατηγορία:Γερμανικές μουσικές ταινίες
Κατηγορία:Γερμανικές δραματικές ταινίες
Κατηγορία:Γαλλικές μουσικές ταινίες
Κατηγορία:Γαλλικές δραματικές ταινίες
Κατηγορία:Γαλλόφωνες ταινίες
Κατηγορία:Ελβετικές ταινίες
Κατηγορία:Γερμανικές ταινίες
Κατηγορία:Ταινίες σε σκηνοθεσία Κριστόφ Μπαρατιέ
Κατηγορία:Γαλλικές ταινίες της δεκαετίας 2000
Κατηγορία:Ταινίες του 2004
Μερσέντες Ρούελ

Η **Μερσέντες Ρούελ** (*Mercedes Ruehl*, 28 Φεβρουαρίου 1948) είναι Αμερικανίδα ηθοποιός του θεάτρου, της τηλεόρασης και του κινηματογράφου.

Έχει κερδίσει το Όσκαρ και τη Χρυσή Σφαίρα Β' Γυναικείου Ρόλου για την ταινία *Ο βασιλιάς της μοναξιάς*.

Επίσης, το 1992 κέρδισε το βραβείο Τόνυ Α' Γυναικείου Ρόλου για την ερμηνεία της στο θεατρικό έργο *Lost in Yonkers* του Νιλ Σάιμον. Στη συνέχεια, προτάθηκε άλλες δύο φορές για βραβείο Tony: το 1995 για το *The Shadow Box* και το 2002 για το *The Goat, or Who Is Sylvia?*.

Στην τηλεόραση έχει εμφανιστεί σε διάφορες σειρές, όπως το *[[NCIS (τηλεοπτική σειρά)|NCIS]]* και το *[[Νόμος και Τάξη: Ειδική Ομάδα]]*.

## Παραπομπές


Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένοι με Χρυσή Σφαίρα
Κατηγορία:Νικητές βραβείου Tony
Κέντρο Γρεβενών

Το **Κεντρο** είναι χωριό και κοινότητα του Δήμου Γρεβενών. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Βεντζίου, του οποίου ήταν δημοτική περιφέρεια. Η απογραφή του 2011 κατέγραψε 102 κατοίκους στο χωριό και 232 κατοίκους στην κοινότητα. Η κοινότητα του Κέντρου καλύπτει μια έκταση 42,42 χλμ2. 

## Διοικητικό τμήμα
Η κοινότητα του Κέντρου αποτελείται από τρεις ξεχωριστούς οικισμούς:  

* Αγαλαίοι (πληθυσμός 47) 
* **Κέντρο** (πληθυσμός 102) 
* Νήσι (πληθυσμός 83) 

Τα προαναφερθέντα στοιχεία για τον πληθυσμό είναι από το 2011.  

## Παραπομπές


Κατηγορία:Χωριά της περιφερειακής ενότητας Γρεβενών
Κατηγορία:Δήμος Γρεβενών
Γέφυρα Εκκάρας (σιδηροδρομική)

Η **σιδηροδρομική γέφυρα Εκκάρας** (κατά τη διάρκεια κατασκευής της ***Σιδηροδρομική γέφυρα 26***) βρίσκεται στο βόρειο τμήμα του νομού Φθιώτιδας, επί της σιδηροδρομικής γραμμής υψηλών ταχυτήτων Αθηνών - Θεσσαλονίκης, μεταξύ των σταθμών Αγγειών και Θαυμακού. Η μελέτη για το έργο αυτό εκπονήθηκε από Έλληνες τεχνικούς. Την κατασκευή της γέφυρας ανέλαβε ελληνική τεχνική εταιρία. Οι εργασίες κατασκευής της ξεκίνησαν το 1996 και ολοκληρώθηκαν το 2018, ενώ τα εγκαίνιά της τελέστηκαν στις 29 Ιανουαρίου 2019.

Η σιδηροδρομική γέφυρα Εκκάρας, είναι η επιμηκέστερη τοξωτή γέφυρα της Ελλάδας. Έχει μήκος 405 μέτρα, συνολικό πλάτος (συμπεριλαμβανομένων των πεζοδρομίων) 18 μέτρα και τη διέρχεται διπλή ηλεκτροκίνητη σιδηροδρομική γραμμή.

Εκκαρα
Κατηγορία:Περιφερειακή ενότητα Φθιώτιδας
Τμήμα Πολιτικής Αεροπορίας (Κύπρος)

Το **Τμήμα Πολιτικής Αεροπορίας** **(ΤΠΑ**) είναι Τμήμα του Υπουργείου Μεταφορών, Επικοινωνιών και Έργων. Η έδρα του βρίσκεται στη Λευκωσία. 

Ο οργανισμός ιδρύθηκε το 1955. 

## Παραπομπές


## Εξωτερικοί σύνδεσμοι

* Τμήμα Πολιτικής Αεροπορίας 
* Τμήμα Πολιτικής Αεροπορίας  
Κατηγορία:Κυπριακή Κυβέρνηση
Νησί Γρεβενών

Το **Νησί** είναι οικισμός της Δυτικής Μακεδονίας στην Περιφερειακή Ενότητα Γρεβενών.  

## Γενικά στοιχεία
Το Νησί βρίσκεται κοντά στον ποταμό Αλιάκμονα σε υψόμετρο 615 μέτρα ενώ απέχει περίπου 32 χλμ. Α.-ΝΑ. από τα Γρεβενά και μόλις 2 χλμ. ΝΔ. από το Κέντρο. Η παλιά του ονομασία από την περίοδο της Τουρκοκρατίας είναι Νασινίκος και έτσι αναφέρεται το 1918 στο ΦΕΚ 260Α - 31/12/1918 να προσαρτάται στην τότε κοινότητα Βέντσιας (παλιά ονομασία Κέντρου). Το 1928 με το ΦΕΚ 156Α - 08/08/1928 το χωριό  μετονομάστηκε σε  Νησί. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Βεντζίου. Η απογραφή του 2011 κατέγραψε 83 κατοίκους στο χωριό. Το Νησί είναι μέρος της κοινότητας Κέντρου.  

## Παραπομπές


Κατηγορία:Χωριά της περιφερειακής ενότητας Γρεβενών
Κατηγορία:Δήμος Γρεβενών
Κυπριακό γαϊδούρι

μικρογραφία|Άσπρο γαϊδούρι στην Κύπρο
Το **κυπριακό γαϊδούρι** είναι η ράτσα γαϊδουριού του νησιού της Κύπρου. Υπάρχουν δύο κύρια είδη: ένα με μεγάλο σκούρο χρωματισμό με μια ανοιχτή κοιλιά, πιθανώς ευρωπαϊκής προέλευσης, και ένα μικρό γκρι αφρικανικό είδος που αντιπροσωπεύει περίπου το 20% του συνολικού πληθυσμού, το οποίο το 2002 εκτιμήθηκε σε 2.200-2.700 ζώα.   

Μερικές εκατοντάδες Κυπριακά γαϊδούρια ζουν σε άγρια κατάσταση στη χερσόνησο της Καρπασσίας στο βόρειο τμήμα της Κύπρου που ελέγχεται από τους Τουρκοκύπριους. Εγκαταλείφθηκαν εκεί από τους Ελληνοκύπριους αγρότες κατά την τουρκική εισβολή το 1974. Το 2008, μια ομάδα Ελλήνων και Τουρκοκυπρίων συμμάχησε για να σώσει τα ζώα από την εξαφάνιση, αφού δέκα από αυτά βρέθηκαν σκοτωμένα. 

## Παραπομπές



Κατηγορία:Θηλαστικά της Ευρώπης
Κατηγορία:Πανίδα της Κύπρου
Ελληνική Κοινότητα Ιρλανδίας

Η **Ελληνική Κοινότητα της Ιρλανδίας** (ΕΚΙ) ιδρύθηκε το 1963 στο Δουβλίνο κυρίως από Έλληνες και Κύπριους, και το καταστατικό δημιουργήθηκε το 1964. Ο κύριος σκοπός της ήταν να φέρει σε επαφή τους Έλληνες και Κύπριους που έμεναν στην Ιρλανδία και να διατηρήσουν την Ελληνική τους ταυτότητα.

Η ΕΚΙ είναι από την ίδρυσή της μη κερδοσκοπικός οργανισμός χωρίς πολιτικό και θρησκευτικό προσανατολισμό. Το καταστατικό της έχει τροποποιηθεί τρεις φορές. Η τελευταία τροποποίηση έγινε τον Νοέμβριο του 2018.

Είναι ο μόνος επίσημος φορέας εκπροσώπησης των Ελλήνων και Κυπρίων, είναι αναγνωρισμένος από την Ελληνική και Κυπριακή πολιτεία και συνεργάζεται με τις πρεσβείες της Ελλάδας και Κύπρου στο Δουβλίνο.

Η ΕΚΙ ίδρυσε την πρώτη ελληνορθόδοξη κοινότητα στην Ιρλανδία το 1981 και η πρώτη ελληνορθόδοξη εκκλησία εγκαινιάστηκε το 1994.

Το πρώτο Ελληνικό Σχολείο της ΕΚΙ στο Δουβλίνο ξεκίνησε τη λειτουργία του το 2003 και λειτουργεί υπ την εποπετία του Ελληνικού Υπουργείου Παιδείας και Θρησκευμάτων.

## Ελληνικό Σχολείο Ιρλανδίας
Ελληνικό Σχολείο Ιρλανδίας είναι η κύρια εκπαιδευτική δραστηριότητα της Ελληνικής Κοινότητας Ιρλανδίας ΕΚΙ από το 2003.

Χρηματοδοτείται αποκλειστικά από την ΕΚΙ (συνδρομές μελών – δίδακτρα) και υποστηρίζεται από το Ελληνικό Υπουργείο Παιδείας, Έρευνας και Θρησκευμάτων (απόσπαση εκπαιδευτικού, βιβλία)

Το Τμήμα Ελληνικής Γλώσσας και Πολιτισμού αναγνωρίστηκε από το Υπουργείο Παιδείας με την απόφαση Φ816.41/903/146237/Ζ1 στις 21-11-2012

**Τμήματα**

·        **Τμήμα Ελληνικής Γλώσσας και Πολιτισμού - Ελληνομάθεια**

·        **Τμήμα Αρχαίων και Νέων Ελληνικών (Modern Greek) Junior και Leaving Cert**
μικρογραφία
·        **Τμήματα Ενηλίκων**

·        **Τμήματα για Οικογένειες**

·        **Εξ αποστάσεως εκπαίδευση**

**Τμήμα Ελληνικής Γλώσσας και Πολιτισμού - Ελληνομάθεια**

Το Τμήμα Ελληνικής Γλώσσας και Πολιτισμού (ΤΕΓ Ιρλανδίας)  λειτουργεί σύμφωνα με το πρόγραμμα για την Ελληνόγλωσση εκπαίδευση στη διασπορά του Ε.ΔΙΑ,ΜΕ 

Το ΤΕΓ Ιρλανδίας είναι υπό την εποπτεία του Γραφείου Εκπαίδευση της Ελληνικής πρεσβείας στο Λονδίνο . 
----

## Παραπομπές


## Εξωτερικοί σύνδεσμοι
* Επίσημη ιστοσελίδα

Ιρλανδια
Συνομοσπονδία Εργαζομένων Κύπρου

Η **Συνομοσπονδία Εργαζομένων Κύπρου** (ΣΕΚ) είναι συνδικαλιστικός οργανισμός στην Κύπρο. Συμμετέχει στη Διεθνή Συνομοσπονδία Συνδικάτων και την Ευρωπαϊκή Συνομοσπονδία Συνδικάτων .

Οι Ομοσπονδίες που είναι μέλη της ΣΕΚ εκπροσωπούν και εκφράζουν επαγγελματικά εργαζομένους σε ορισμένους τομείς της οικονομίας. Το κύριο καθήκον τους είναι η διαπραγμάτευση και επίτευξη συλλογικών συμβάσεων.

Οι επαγγελματικές Ομοσπονδίες, μέλη της ΣΕΚ, έχουν ως εξής:

# Ομοσπονδία Ιδιωτικών Υπάλληλων Κύπρου (ΟΙΥΚ - Σ.Ε.Κ.)
# Oμοσπονδία Bιομηχανικών Eργατοϋπαλλήλων Kύπρου (OBIEK - ΣEK)
# Ομοσπονδία Οικοδόμων, Μεταλλορύχων και συναφών επαγγελμάτων (ΟΟΙΜ – ΣΕΚ)
# Ομοσπονδία Μεταφορών Πετρελαιοειδών και Γεωργίας της ΣΕΚ (ΟΜΕΠΕΓΕ - ΣΕΚ)
# Ομοσπονδία Εργατοϋπαλλήλων Κυβερνητικοστρατιωτικών και Δημοσίων Υπηρεσιών της ΣΕΚ (ΟΕΚΔΥ - ΣΕΚ)
# Ομοσπονδία Σωματείων Ημικρατικών Οργανισμών (ΟΗΟ - ΣΕΚ)
# Ομοσπονδία Υπαλλήλων Ξενοδοχείων, Επισιτισμού & Κέντρων Αναψυχής (ΟΥΞΕΚΑ - ΣΕΚ)

## Παραπομπές

* 

## Εξωτερικοί σύνδεσμοι
* Επίσημη Ιστοσελίδα

Κατηγορία:Συνδικαλιστικά σωματεία στη Κύπρο
Κονσταντίν Γκριγκορίσιν

Ο **Κονσταντίν Γκριγκορίσιν** (γεννημένος στις 16 Νοεμβρίου 1965) είναι Ρώσος δισεκατομμυριούχος επιχειρηματίας και συλλέκτης έργων τέχνης από την Ουκρανία. 

Κατάγεται από τη Ζαπορίζια και έλαβε ουκρανική ιθαγένειά μόλις το 2016.  

Ο Γκριγκορίσιν γεννήθηκε στις 16 Νοεμβρίου 1965 στην Ουκρανία και σπούδασε για το μεταπτυχιακό του στο Ινστιτούτο Φυσικής και Τεχνολογίας της Μόσχας. 

Έγινε πλούσιος μεταπουλώντας μεταλλουργικά προϊόντα από την Ουκρανία στη Ρωσία στα τέλη της δεκαετίας του 1980. Είναι κύριος μέτοχος στην Energy Standard Group, η οποία κατέχει αρκετά εργοστάσια στην Ουκρανία, μεταξύ των οποίων είναι ο Σύλλογος Μηχανικής και Επιστημών Σούμι, η εταιρεία μεταφορών "Ukrrichflot" (Ουκρανικός στόλος ποταμών) και Zaporozhtransformator (ZTR). 

Την 1η Νοεμβρίου 2018, η Ρωσία επέβαλε κυρώσεις εναντίον 322 πολιτών της Ουκρανίας, συμπεριλαμβανομένου του Γκριγκορίσιν. 

## Προσωπική ζωή
Ο Γκριγκορίσιν είναι παντρεμένος με την Οξάνα Γκριγκορίσινα, έχουν τρία παιδιά και ζει στη Μόσχα. Η συλλογή έργων τέχνης που κατέχει υπολογίζεται ότι αξίζει 300 εκατομμύρια δολάρια. 

Το 2017 ο *[[The Guardian]]* ανέφερε ότι απέκτησε την κυπριακή υπηκοότητα το 2010 μέσω ενός συστήματος «χρυσής βίζας».  

## Δείτε επίσης

*Σοσιαλδημοκρατικό Κόμμα Ουκρανίας (ενωμένο)

## Παραπομπές


Κατηγορία:Ολιγάρχες
Κατηγορία:Ρώσοι δισεκατομμυριούχοι
Κατηγορία:Πολιτογραφημένοι πολίτες της Κύπρου
Πεντάσχοινος

Ο **Πεντάσχοινος** είναι καλωδιακός σταθμός διασύνδεσης καλωδίων επικοινωνιών στο νησί της Κύπρου .

Τα παρακάτω καλωδιακά συστήματα διασυνδέονται στον Πεντάσχοινο:

* MedNautilus 
* MINERVA 
* CADMOS 
* UGARIT

## Παραπομπές

*
*
*

Κατηγορία:Επικοινωνίες στην Κύπρο
Κατηγορία:Γεωγραφία της Κύπρου
Φρουρά Δεκέλειας

μικρογραφία|268x268εσ|Η Φρουρά της Δεκέλειας στην Κύπρο
Η **φρουρά Δεκέλειας** είναι περιοχή του Ακρωτηρίου και Δεκέλειας, ενός υπερπόντιου βρετανικού εδάφους στο νησί της Κύπρου, που διαχειρίζεται ως ζώνη κυρίαρχων βάσεων.  Βρίσκεται στην Ανατολική Κυρίαρχη Βάση, μία από τις δύο περιοχές που αποτελούν το έδαφος. Είναι η μεγαλύτερη από τις βρετανικές στρατιωτικές βάσεις στο νησί και είναι επίσης η θέση των στρατώνων Αλεξάντερ, το οποίο είναι η έδρα του 2ου Τάγματος του βασιλικού συντάγματος της πριγκίπισσας της Ουαλίας. Το φθινόπωρο του 2017 το 2ο Τάγμα του Βασιλικού Αγγλικού Συντάγματος εγκαταστάθηκε στη Δεκέλεια και αντικατέστησε το 2ο Τάγμα του βασιλικού συντάγματος της Πριγκίπισσας της Ουαλίας.  

Αποτελεί μέρος των Βρετανικών Δυνάμεων Κύπρου.

Το ανατολικό τμήμα της φρουράς περιλαμβάνει τον σταθμό του Αγίου Νικολάου και ένα σημείο διελεύσεως της Πράσινης Γραμμής. Το δυτικό τμήμα περιλαμβάνει αρκετούς ελληνοκυπριακούς θύλακες συμπεριλαμβανομένου του Ηλεκτροπαραγωγού Σταθμού Δεκέλειας, της Ξυλοτύμβου και της Ορμήδειας. Τα δύο μέρη της φρουράς ενώνονται με έναν στενό διάδρομο λίγο πιο φαρδύ από τον μεταξύ τους δρόμο.

## Δείτε επίσης
* Βρετανικές δυνάμεις Κύπρος 
* Επισκοπή Καντονίας 

## Παραπομπές

Κατηγορία:Γεωγραφία του Ακρωτηρίου και Δεκέλειας